section_heading: Karakteristike
paragraph_text: Površina jezera iznosi oko 8,1 km<sup>2</sup>, volumen 90.000.000 m<sup>3</sup> vode, a maksimalna dubina 39 metara. Prosječna dubina jezera iznosi od 5 do 8 metara. Dužina jezera iznosi oko 25 km, najmanja širina 200 metara, a najveća oko 3 km. Zvorničko jezero nalazi se na nadmorskoj visini od 140 metara. Jezero se drinskim kanjonom proteže uzvodno od Zvornika i Malog Zvornika, do ušća rječice Velike reke u istoimenom selu općine Mali Zvornik. Od 1955. godine kada je akumulacija nastala, 50 % bazena je zasuto erozivnim naslagama iz bujičnih vodotokova i rječica koje se u jezero ulijevaju (Drinjača, Jošanica, Velika reka, Boranjska reka). Brojne erozije i nanosi stvorili su veće ili manje otoke i poluotoke.